《南至日隔仗望含元殿炉香》
唐代·裴次元

冕旒初负扆，卉服尽朝天。旸谷初移日，金炉渐起烟。

芬馨流远近，散漫入貂蝉。霜仗凝逾白，朱栏映转鲜。

始看浮阙在，稍见逐风迁。为沐皇家庆，来瞻羽卫前。

作者简介：裴次元（？—820），河东解县（今山西运城）人。贞元中第进士。元和中，为福州刺史、河南尹、终江西观察使。诗词四首。